stanford-oval/wikipedia huggingface dataset:
ร็อคแมน

บทความนี้เกี่ยวกับแฟรนไชส์เกม สำหรับซีรีส์ดั้งเดิมหรือเกมแรกของซีรีส์ ดูที่ ร็อคแมนซีรีส์  และ ร็อคแมน (วิดีโอเกมภาคแรก)
| ร็อคแมน |
| --- | --- |

ประเภท: แอ็กชัน, แพล็ตฟอร์ม
ผู้พัฒนา: แคปคอม, Inti Creates
ผู้จัดจำหน่าย: แคปคอม
ผู้จัดสร้าง: อะกิระ คิตะมุระ โทะคุโระ ฟุจิวะระ เคจิ อินะฟุเนะ
ลงครั้งแรกบน: Nintendo Entertainment System
วางจำหน่ายครั้งแรก: ร็อคแมน 17 ธันวาคม พ.ศ. 2530
ร็อคแมน (ญี่ปุ่น: ロックマン; โรมาจิ: Rokkuman; ทับศัพท์: รกกุมัง; อังกฤษ: Rockman) หรือ เมกะแมน (อังกฤษ: Mega Man) เป็นแฟรนไชส์วิดีโอเกมของแคปคอม ซึ่งมีตัวละครหลักคือ ร็อคแมน และตัวละครอื่น ๆ วิดีโอเกมร็อคแมนที่ออกจำหน่ายครั้งแรกในปี พ.ศ. 2530 เป็นเกมสำหรับเครื่องแฟมิคอม และหลังจากนั้นก็มีเกมต่าง ๆ ออกจำหน่ายมากกว่า 50 เกม สำหรับเครื่องเล่นเกมหลากหลายประเภท จนถึงวันที่ 31 ธันวาคม พ.ศ. 2553 แคปคอมได้จำหน่ายวิดีโอเกมร็อคแมนไปแล้วกว่า 29 ล้านชุด ทำให้เป็นแฟรนไชส์ที่ออกดอกออกผลมากที่สุดของบริษัท
วิดีโอเกมร็อคแมนชุดดั้งเดิมประกอบด้วยเกมหลัก 10 เกม ตั้งแต่ ร็อคแมน จนถึง ร็อคแมน 10 และเกมเสริมอื่น ๆ ทั้งบนพีซีและบนเครื่องเล่นเกมพกพาอย่างเกมบอย โดยเกมชุดนี้ถือเป็นจุดกำเนิดเรื่องราวของร็อคแมนที่เป็นตัวละครแบบดั้งเดิม แต่ในขณะเดียวกันแคปคอมก็ออกเกมชุดอื่น ๆ ที่แสดงเรื่องราวในเวลาถัด ๆ มา ไม่ว่าจะเป็นเกมชุดร็อคแมน X เกมชุดร็อคแมนซีโร่ เกมชุดร็อคแมน ZX และเกมชุดร็อคแมนแดช เกมชุดเหล่านี้เล่าเรื่องราวเกี่ยวกับตัวละครต่าง ๆ ที่เกิดขึ้นบนเส้นเวลาเดียวกัน นอกจากนี้แล้วยังมีเกมชุดร็อคแมนเอ็กเซ่ และเกมชุดริวเซย์ โนะ ร็อคแมน ที่เล่าเรื่องราวที่เกิดขึ้นบนอีกเส้นเวลาหนึ่งบนโลกที่ต่างออกไป โดยเรื่องราวในริวเซย์ โนะ ร็อคแมน เกิดขึ้นสองศตวรรษหลังเรื่องราวในร็อคแมนเอ็กเซ่
เส้นเวลา

เนื้อเรื่องทั้งหมด ของร็อคแมนนั้นได้รับการเปิดเผยว่าอยู่บนโลกใบเดียวกัน ยกเว้นภาคร็อคแมนเอ็กเซ่และริวเซย์โนะร็อคแมน ซึ่งแยกออกมาเป็นอีกโลกหนึ่ง
ร็อคแมนภาคตอนต้นฉบับ เนื้อเรื่องเกิดขึ้นในปี 200X ถึง 20XX
มีการโต้เถียงกันว่าเนื้อเรื่องร็อคแมนภาคแรกนั้นน่าจะเกิดขึ้นไปใน ค.ศ. 2008 และร็อคแมน 2 เกิดขึ้นในปี ค.ศ. 2009 เพราะในหนังสือประวัติของร็อคแมนอย่างเป็นทางการ ได้อ้างว่า ดร.ไลท์ ได้รับรางวัลโนเบลสาขาหุ่นยนต์ในปี ค.ศ. 2007 แต่อย่างไรก็ดีเรื่องนี้ยังไม่มีการยืนยันจากแคปคอม
ร็อคแมน X ดำเนินเรื่องในปี 21XX ประมาณ 100 ปีจากภาคคลาสสิก
ร็อคแมนซีโร่ ดำเนินรื่องในปี 22XX เป็นเวลา 102 ปีจากฉากจบของซีโร่ในร็อคแมน X6
ร็อคแมน ZX ดำเนินเรื่องในปี 24XX เป็นเวลาประมาณ 200 ปีจากภาคซีโร่
ร็อคแมน DASH เนื้อเรื่องต่อจากภาค ZX มาอีกหลายพันปี แต่ไม่ทราบเวลาที่แน่นอน
ส่วนร็อคแมนเอ็กเซ่ ก็ดำเนินเรื่องในอีกโลกหนึ่ง โดยริวเซย์โนะร็อคแมนดำเนินเรื่องต่อมาในอีก 200 ปี
รายชื่อเกมในซีรีส์ต่างๆ

ร็อคแมนนั้นเป็นเกมที่ได้รับความนิยมอย่างสูงทั่วโลก โดยเฉพาะจากแนวคิดที่ใช้อาวุธของบอสตัวหนึ่งโจมตีบอสอีกตัวหนึ่ง จนทำให้ร็อคแมนได้แตกเนื้อเรื่องออกเป็นเกมชุดหลายเกม อันได้แก่
รายชื่อเกมในซีรีส์ต่างๆ > ร็อคแมน X

| หมวดหมู่ | ชื่อเกมส์ | แพล็ตฟอร์ม | รายละเอียด |
| --- | --- | --- | --- |
| เนื้อหาหลัก | ร็อคแมน X | Super Famicom, Windows |  เกมแรกของซีรีส์ X และเป็นเกมแรกของซีรีส์ทั้งหมดที่ใช้ระบบ Super Famicom ในการแพร่ภาพ |
| เนื้อหาหลัก | ร็อคแมน X2 | Super Famicom, Windows |  |
| เนื้อหาหลัก | ร็อคแมน X3 | Super Famicom, PlayStation, Sega Saturn, Windows |  เกมแรกของซีรีส์ทั้งหมดที่ใช้ระบบ PlayStation และ Sega Saturn ในการแพร่ภาพ |
| เนื้อหาหลัก | ร็อคแมน X4 | PlayStation, Sega Saturn, Windows, PS Game Archives |  เกมแรกของร็อคแมน X ซีรีส์เนื้อหาหลักที่มีให้เลือกตัวละครในการดำเนินเกมตั้งแต่เริ่มจนไปถึงจบเกมมากกว่า 1 ตัวละครอย่างเต็มรูปแบบ |
| เนื้อหาหลัก | ร็อคแมน X5 | PlayStation, Windows, PS Game Archives |  |
| เนื้อหาหลัก | ร็อคแมน X6 | PlayStation, PS Game Archives |  |
| เนื้อหาหลัก | ร็อคแมน X7 | PlayStation 2 |  เกมแรกของซีรีส์ทั้งหมดที่ใช้ระบบ PlayStation 2 ในการแพร่ภาพ |
| เนื้อหาหลัก | ร็อคแมน X8 | PlayStation 2, Windows, PS Game Archives |  |
| เนื้อหาพิเศษ | ร็อคแมน X ไซเบอร์มิชชั่น | Game Boy |  |
| เนื้อหาพิเศษ | ร็อคแมน X2 โซล์อิเรย์เซอร์ | Game Boy Color |  |
| เนื้อหาพิเศษ | อิเรกูลาร์ฮันเตอร์ X | PlayStation Portable |  ฉบับรีเมคของซีรีส์ X ภาคแรกและเพิ่มโหมดในการเลือกเล่นตัวละคร Vava เป็นผู้ดำเนินเนื้อเรื่องได้ อีกทั้งยังเป็นหนึงในเกมชุดแรกของซีรีส์ทั้งหมดที่ใช้ระบบ PlayStation Portable ในการแพร่ภาพ ซึ่งออกจำหน่ายร่วมกับ "ร็อคแมน ร็อคแมน" |
| เนื้อหาพิเศษ | ร็อคแมน X: คอมมานด์มิชชัน | PlayStation 2, Nintendo Game Cube |  |
| เนื้อหาพิเศษ | ร็อคแมน X DiVE | Android, iOS,PC |  ใช้ระบบออนไลน์ในการเล่นผ่านอุปกรณ์มือถือและแท็บเล็ต |
| ชุดรวม | ร็อคแมน X แอนนิเวอร์แซรี่คอลเลคชั่น 1 & 2 | PlayStation 4, Xbox ONE, Nintendo Switch, Steam |  ชุดรวมที่บรรจุเกมเนื้อหาหลักตั้งแต่ภาคแรก - X4 ในชุดที่ 1 และ X5 - X8 ในชุดที่ 2 อีกทั้งยังมีมินิเกมใหม่ โดยใช้ชื่อ "X Challenge" บรรจุไว้ในชุดรวมทั้งสองชุดนี้ด้วย |
รายชื่อเกมในซีรีส์ต่างๆ > ร็อคแมน DASH

| หมวดหมู่ | ชื่อเกมส์ | แพล็ตฟอร์ม | รายละเอียด |
| --- | --- | --- | --- |
| เนื้อหาหลัก | ร็อคแมน DASH: การผจญภัยของหุ่นเหล็ก | PlayStation, Windows, Nintendo 64, PlayStation Portable |  |
| เนื้อหาหลัก | ร็อคแมน DASH 2: เอพิโซด 2 มรดกที่ยิ่งใหญ่ ร็อคแมน DASH 2: เอพิโซด 1 บทบาทของโรลจัง | PlayStation, Windows, PlayStation Portable |  |
| เนื้อหาหลัก | ร็อคแมน DASH 3 PROJECT (ยกเลิกการพัฒนา) | เดิมมีการวางแผนในการรองรับระบบ Nintendo 3DS |  |
| เนื้อหาพิเศษ | ทรอนนิโคบุน | PlayStation, PS Game Archives |  |
| เนื้อหาพิเศษ | ร็อคแมน DASH: การผจญภัยอันแสนตื่นเต้น! บนเกาะ 5 แห่ง | Docomo |  |
รายชื่อเกมในซีรีส์ต่างๆ > ร็อคแมนเอ็กเซ่

| หมวดหมู่ | ชื่อเกมส์ | แพล็ตฟอร์ม | รายละเอียด |
| --- | --- | --- | --- |
| เนื้อหาหลัก | แบทเทิลเน็ตเวิร์ค ร็อคแมนเอ็กเซ่ | Game Boy Advance |  เกมแรกของซีรีส์ทั้งหมดที่ใช้ระบบ Game Boy Advance ในการแพร่ภาพ |
| เนื้อหาหลัก | แบทเทิลเน็ตเวิร์ค ร็อคแมนเอ็กเซ่ 2 | Game Boy Advance |  |
| เนื้อหาหลัก | แบทเทิลเน็ตเวิร์ค ร็อคแมนเอ็กเซ่ 3 แบทเทิลเน็ตเวิร์ค ร็อคแมนเอ็กเซ่ 3 BLACK | Game Boy Advance |  |
| เนื้อหาหลัก | ร็อคแมนเอ็กเซ่ 4 ทัวร์นาเมนท์ เรดซัน  ทัวร์นาเมนท์ บลูมูน | Game Boy Advance |  |
| เนื้อหาหลัก | ร็อคแมนเอ็กเซ่ 5 ทีมออฟคาเนล  ทีมออฟบลูส์  ร็อคแมนเอ็กเซ่ 5 DS ทวินลีดเดอร์ | Game Boy Advance, Nintendo DS (ในภาคทวินลีดเดอร์) |  "5 DS ทวินลีดเดอร์" เป็นเกมแรกของซีรีส์ทั้งหมดที่ใช้ระบบ Nintendo DS ในการแพร่ภาพ |
| เนื้อหาหลัก | ร็อคแมนเอ็กเซ่ 6 เดนโนจูเกรย์ก้า  เดนโนจูฟัลเซอร์ | Game Boy Advance |  |
| เนื้อหาพิเศษ | ร็อคแมนเอ็กเซ่ ทรานสมิชชัน | Nintendo Game Cube |  เกมแรกของซีรีส์ทั้งหมดที่ใช้ระบบ Nintendo Game Cube ในการแพร่ภาพ |
| เนื้อหาพิเศษ | ร็อคแมนเอ็กเซ่ WS | WonderSwan |  |
| เนื้อหาพิเศษ | ร็อคแมนเอ็กเซ่ แบทเทิลชิป GP | Game Boy Advance |  |
| เนื้อหาพิเศษ | ร็อคแมนเอ็กเซ่ N1 แบทเทิล | WonderSwan |  |
| เนื้อหาพิเศษ | ร็อคแมนเอ็กเซ่ 4.5 เรียลออพเพอร์เรชั่น | Game Boy Advance |  |
| เนื้อหาพิเศษ | ร็อคแมนเอ็กเซ่ เรเจนท์ออฟเน็ตเวิร์ค | ภายใต้ระบบแอปพลิเคชันมือถือ |  |
| เนื้อหาพิเศษ | ร็อคแมนเอ็กเซ่ แฟนธอมออฟเน็ตเวิร์ค | ภายใต้ระบบแอปพลิเคชันมือถือ |  |
| เนื้อหาพิเศษ | ร็อคแมนเอ็กเซ่ แบทเทิลชิปสเตเดียม | เกมตู้สาธารณะ |  |
| เนื้อหาพิเศษ | ร็อคแมนเอ็กเซ่ เรียลออพเพอร์เรชั่น | Medal Games |  |
| เนื้อหาพิเศษ | ร็อคแมนเอ็กเซ่ ออพเพอร์เรท ชู้ตติ้งสตาร์ | Nintendo DS |  |
| ชุดรวม | ร็อคแมนเอ็กเซ่ แอดวานซ์ คอลเลกชั่น 1 & 2 | PlayStation 4, Nintendo Switch, Steam |  ชุดรวมที่บรรจุเกมเนื้อหาหลักตั้งแต่ภาคแรก - 6 โดยจะรวมไปถึงไตเติ้ลแยกย่อยของแต่ละภาค |
รายชื่อเกมในซีรีส์ต่างๆ > ร็อคแมนซีโร่

| หมวดหมู่ | ชื่อเกมส์ | แพล็ตฟอร์ม | รายละเอียด |
| --- | --- | --- | --- |
| เนื้อหาหลัก | ร็อคแมนซีโร่ | Game Boy Advance |  |
| เนื้อหาหลัก | ร็อคแมนซีโร่ 2 | Game Boy Advance |  |
| เนื้อหาหลัก | ร็อคแมนซีโร่ 3 | Game Boy Advance |  |
| เนื้อหาหลัก | ร็อคแมนซีโร่ 4 | Game Boy Advance |  |
| ชุดรวม | ร็อคแมนซีโร่คอลเลคชั่น | Nintendo DS |  ชุดรวมที่บรรจุเกมเนื้อหาหลักตั้งแต่ภาคแรก - 4 |
| ชุดรวม | ร็อคแมนซีโร่ & ZX ดับเบื้ลฮีโร่คอลเลคชั่น | PlayStation 4, Xbox ONE, Nintendo Switch, Steam |  ชุดรวมที่บรรจุเกมเนื้อหาหลักตั้งแต่ภาคแรก - 4 โดยบรรจุร่วมกับซีรีส์ "ร็อคแมน ZX อีก 2 เกมซึ่งเป็นเนื้อหาหลัก" |
รายชื่อเกมในซีรีส์ต่างๆ > ร็อคแมน ZX

| หมวดหมู่ | ชื่อเกมส์ | แพล็ตฟอร์ม | รายละเอียด |
| --- | --- | --- | --- |
| เนื้อหาหลัก | ร็อคแมน ZX | Nintendo DS |  |
| เนื้อหาหลัก | ร็อคแมน ZX แอดเวนท์ | Nintendo DS |  |
| ชุดรวม | ร็อคแมนซีโร่ & ZX ดับเบื้ลฮีโร่คอลเลคชั่น | PlayStation 4, Xbox ONE, Nintendo Switch, Steam |  ชุดรวมที่บรรจุเกมเนื้อหาหลักตั้งแต่ภาคแรก และ ZX แอดเวนท์ โดยบรรจุร่วมกับซีรีส์ "ร็อคแมนซีโร่ อีก 4 เกมซึ่งเป็นเนื้อหาหลัก" |
รายชื่อเกมในซีรีส์ต่างๆ > ริวเซย์โนะร็อคแมน

| หมวดหมู่ | ชื่อเกมส์ | แพล็ตฟอร์ม | รายละเอียด |
| --- | --- | --- | --- |
| เนื้อหาหลัก | ริวเซย์โนะร็อคแมน | Nintendo DS |  |
| เนื้อหาหลัก | ริวเซย์โนะร็อคแมน 2 | Nintendo DS |  |
| เนื้อหาหลัก | ริวเซย์โนะร็อคแมน 3 | Nintendo DS |  |
| เนื้อหาพิเศษ | ริวเซย์โนะร็อคแมน: แปลงคลื่นวิทยุ! ออนแอร์! | XaviX |  |
รันเซเบอร์

| รันเซเบอร์ |
| --- | --- |
งานศิลปะบรรจุภัณฑ์ซูเปอร์แฟมิคอมอเมริกาเหนือโดยจูลี เบล
ผู้พัฒนา: โฮริซอฟต์
ผู้จัดจำหน่าย: แอตลัส
แต่งเพลง: ฮิโกชิ ฮาชิโมโตะ
เครื่องเล่น: ซูเปอร์แฟมิคอม
วางจำหน่าย: อเมริกาเหนือ: 8 มิถุนายน ค.ศ. 1993 ยุโรป: ค.ศ. 1993 ญี่ปุ่น: กรกฎาคม ค.ศ. 1993 (ยกเลิก)
แนว: แอ็กชัน
รูปแบบ: ผู้เล่นเดี่ยว, หลายผู้เล่น
รันเซเบอร์ (อังกฤษ: Run Saber) เป็นเกมแอ็กชันเลื่อนด้านข้าง ค.ศ. 1993 ที่พัฒนาโดยโฮริซอฟต์ และเผยแพร่โดยแอตลัสสำหรับซูเปอร์แฟมิคอม เกมดังกล่าววางจำหน่ายในทวีปอเมริกาเหนือเมื่อวันที่ 8 มิถุนายน ค.ศ. 1993 และทวีปยุโรปใน ค.ศ. 1993 รันเซเบอร์มีการต่อสู้แบบเลื่อนด้านข้างโดยมีฮีโรหลักสองคนคืออัลเลน และชีนา ซึ่งเป็นรันเซเบอร์ที่ต่อสู้เพื่อช่วยโลก เกมนี้มีรูปแบบการเล่นคล้ายกับ สไตรเดอร์, วาลิส และองค์ประกอบบางอย่างของไซโคดรีม
ทั้งนี้ รันเซเบอร์ไม่ได้รับการวางจำหน่ายในประเทศญี่ปุ่น
รูปแบบการเล่น

หลังจากเลือกตัวละครชายที่ชื่ออัลเลน หรือตัวละครหญิงที่ชื่อชีนา ผู้เล่นจะถูกส่งไปยังด่านที่แตกต่างกันห้าด่านรอบโลกที่น่าอัศจรรย์ ชีนามีพลังแห่งน้ำแข็ง ในขณะที่อัลเลนมีพลังสายฟ้าแลบ ส่วนเซเบอร์คนที่สามชื่อเคิร์ตซ์ มีพลังที่สอดคล้องกับไฟ และเป็นศัตรูที่ผู้เล่นต้องต่อสู้หลายครั้ง
ผู้เล่นสามารถใช้การโจมตีแบบเฉือน (การโจมตีมาตรฐาน) ซึ่งอัลเลนเฉือนพุ่งไปข้างหน้า และชีนาเฉือนขึ้นไปข้างบน, ใช้ลูกเตะกลางอากาศ หรือใช้ไฮเปอร์บอมบ์ (รับไอเทมพิเศษ) ผู้เล่นยังสามารถปีนขึ้นและลงกำแพง รวมถึงโหนบนเพดาน พวกเขามีพลังกระโดดคล้ายกับสกรูแอตแทกของซูเปอร์เมทรอยด์
ในแต่ละด่านทั้งห้า (ทัจเบส, ตงซิตี, โจดแวลลี, เกรย์แฟก และบรูฟอร์ด) มีบอสรองหลายตัว และบอสสุดท้ายหนึ่งตัวในตอนท้ายของแต่ละด่าน การต่อสู้เหล่านี้มีข้อสังเกตเมื่อมีข้อความแจ้งเตือนปรากฏบนหน้าจอ ในระหว่างบอสแต่ละด่าน ผู้เล่นจะต้องต่อสู้กับฝูงศัตรู และรวบรวมไอเทมเพิ่มพลังชีวิต รวมถึงเครื่องมือเพิ่มประสิทธิภาพอาวุธ
เดิมที บอสที่อยู่ในระดับปลายสุดของตงซิตีควรจะเป็นผู้หญิงนอนตะแคง แต่ทางนินเท็นโดรู้สึกว่าสิ่งนี้ละเมิดหลักเกณฑ์ด้านเนื้อหาเนื่องจากไม่ต้องการพรรณนาหรืออ้างอิงความรุนแรงต่อผู้หญิงบนฮาร์ดแวร์ ผู้หญิงดังกล่าวจึงถูกเปลี่ยนเป็นผู้หญิงที่ตายแล้วและได้รับการอนุมัติ
โครงเรื่อง

หลายปีในอนาคตหลังจากที่โลกมีมลพิษมากเกินไปและทรัพยากรเหลือน้อย นักวิทยาศาสตร์ได้คิดค้นวิธีแก้ปัญหาอย่างรวดเร็ว นั่นคือสารเคมีชนิดใหม่ที่จะย้อนกลับผลของมลพิษ ในขณะที่ชาวอาณานิคมตั้งรกรากในอวกาศเพื่อหลีกเลี่ยงมลพิษ สารเคมีที่ค้นพบใหม่ได้ถูกปล่อยออกมาอย่างรวดเร็วในขีปนาวุธสู่ชั้นบรรยากาศซึ่งจะระเบิดและปล่อยสารเคมีออกมา อย่างไรก็ตาม สารเคมีเริ่มกลายพันธุ์มนุษย์ทุกคนที่ติดเชื้อนี้อย่างน่าสยดสยอง นักวิทยาศาสตร์รู้ถึงผลกระทบของสารเคมี และใช้คนที่กลายพันธุ์เป็นทหารเพื่อปกครองโลก
ความหวังเดียวของมนุษยชาติคืออาวุธใหม่ที่เรียกว่าโปรเจกต์เซเบอร์ ซึ่งเป็นไซบอร์กสามตัวที่ได้รับการปรับปรุงพันธุกรรมให้อยู่ในระดับเหนือธรรมชาติ เคิร์ตซ์ ซึ่งเป็นเซเบอร์ตัวแรก ทำงานผิดพลาดและหลบหนีมายังโลกก่อนที่โครงการจะเสร็จสมบูรณ์ เซเบอร์ที่เหลือคืออัลเลนและชีนา ได้ถูกส่งไปเพื่อกำจัดนักวิทยาศาสตร์และภัยคุกคามของเขาที่กลายพันธุ์ และเพื่อต่อต้านเคิร์ตซ์หากเป็นไปได้
แหล่งข้อมูลอื่น

Run Saber at MobyGames
Run Saber at Giant Bomb
Run Saber at NeoSeeker
| --- | --- |
ฐานข้อมูลการควบคุมรายการหลักฐาน :  มิวสิกเบรนซ์ ผลงาน 
บอสตัวนี้ถูกเปลี่ยนลักษณะในเกมท้ายเนื่องจากการละเมิดหลักเกณฑ์ด้านเนื้อหา
ซัทสึ ทาบิ-แธทส์ เจอร์นีย์

Japanese manga series
| --- | --- |
ซัทสึ ทาบิ-แธทส์ เจอร์นีย์
ざつ旅 -That's Journey-
แนว: การผจญภัย
มังงะ
เขียนโดย: เคนตะ อิชิซากะ
สำนักพิมพ์: ASCII Media Works
ในเครือ: Dengeki Comics Next
นิตยสาร: Dengeki Maoh
กลุ่มเป้าหมาย: โชเน็ง
วางจำหน่ายตั้งแต่: 27 มีนาคม พ.ศ. 2562 – ปัจจุบัน
จำนวนเล่ม: 10
มังงะ
Zatsu Tabi: Another Side View: Hasunuma Koyomi no Nichijō
เขียนโดย: เคนตะ อิชิซากะ
วาดภาพโดย: เมโดซูกิ
สำนักพิมพ์: ASCII Media Works
ในเครือ: Dengeki Comics Next
นิตยสาร: Dengeki Maoh
กลุ่มเป้าหมาย: โชเน็ง
วางจำหน่ายตั้งแต่: 27 ตุลาคม พ.ศ. 2566 – ปัจจุบัน
อนิเมะโทรทัศน์
กำกับโดย: มาซาฮารุ วาตานาเบะ
เขียนบทโดย: โยชิโกะ นากามูระ
ดนตรีโดย: โยชิอากิ ฟูจิซาว่า
สตูดิโอ: Makaria
ฉาย:  พ.ศ. 2568  –  กำหนดการ
 สถานีย่อยการ์ตูนญี่ปุ่น
ซัทสึ ทาบิ-แธทส์ เจอร์นีย์(ญี่ปุ่น: ざつ旅 -That's Journey-) เป็นซีรีส์มังงะญี่ปุ่นที่เขียนและวาดภาพประกอบโดย เคนตะ อิชิซากะ เริ่มตีพิมพ์ในนิตยสารDengeki Maoh ของ สำนักพิมพ์ ASCII Media Works ตั้งแต่เดือนมีนาคม พ.ศ. 2562 โดยมีการรวบรวมตอนต่างๆ เป็นหนังสือรวมเล่ม (ทังโกบง) จำนวนสิบเล่ม ณ เดือนธันวาคม พ.ศ. 2566 นอกจากนี้ยังมีการดัดแปลงเป็นซีรีส์อนิเมะโทรทัศน์ที่ผลิตโดยสตูดิโอ Makaria ซึ่งมีกำหนดฉายในปี พ.ศ. 2568
สื่อต่างๆ > มังงะ

เขียนและวาดภาพประกอบโดย เคนตะ อิชิซากะ เริ่มตีพิมพ์ในนิตยสาร Dengeki Maoh ของสำนักพิมพ์ ASCII Media Works ตั้งแต่วันที่ 27 มีนาคม พ.ศ. 2562 ณ เดือนธันวาคม พ.ศ. 2566 มีการออกเล่ม(ทังโกบง) จำนวน 10 เล่ม
ซีรีส์ภาคแยกที่วาดภาพประกอบโดย เมโดซูกิ ชื่อ Zatsu Tabi: Another Side View: Hasunuma Koyomi no Nichijō เริ่มตีพิมพ์ในนิตยสาร Dengeki Maoh ตั้งแต่วันที่ 27 ตุลาคม พ.ศ. 2566
สื่อต่างๆ > มังงะ > เล่ม

| # | วันที่ออกจำหน่ายJapanese | ISBN Japanese |
| --- | --- | --- |
| 1 |  27 กันยายน พ.ศ. 2562 | 978-4-04-912825-3 |
| 2 |  10 กุมภาพันธ์ พ.ศ. 2563 | 978-4-04-913045-4 |
| 3 |  27 กรกฎาคม พ.ศ. 2563 | 978-4-04-913299-1 |
| 4 |  26 ธันวาคม พ.ศ. 2563 | 978-4-04-913591-6 |
| 5 |  27 พฤษภาคม พ.ศ. 2564 | 978-4-04-913802-3 |
| 6 |  25 ธันวาคม พ.ศ. 2564 | 978-4-04-914120-7 |
| 7 |  27 พฤษภาคม พ.ศ. 2565 | 978-4-04-914430-7 |
| 8 |  26 ธันวาคม พ.ศ. 2565 | 978-4-04-914710-0 |
| 9 |  26 พฤษภาคม พ.ศ. 2566 | 978-4-04-915016-2 |
| 10 |  27 ธันวาคม  พ.ศ. 2566 | 978-4-04-915380-4 |
| 11 |  26 มิถุนายน พ.ศ. 2567 | 978-4-04-915797-0 |
สื่อต่างๆ > อนิเมะ

การดัดแปลงเป็นอนิเมะได้รับการประกาศในฉบับเดือนกรกฎาคมของนิตยสาร Dengeki Maoh เมื่อวันที่ 26 พฤษภาคม พ.ศ. 2566 ต่อมาได้รับการเปิดเผยว่าเป็นซีรีส์อนิเมะโทรทัศน์จะผลิตโดยสูตดิโอ Makaria และกำกับโดย มาซาฮารุ วาตานาเบะ โดยมี โยชิโกะ นากามูระ ดูแลการเขียนบท และริเร ออกแบบตัวละคร พร้อมกับ โยชิอากิ ฟูจิซาวะ เป็นผู้แต่งเพลง ซีรีส์มีกำหนดฉายในปี พ.ศ.
2568
การตอบรับ

ซีรีส์นี้ได้รับการเสนอชื่อเข้าชิงรางวัลมังงะสิ่งพิมพ์ยอดเยี่ยมจากงานNext Manga Awards ประจำปี พ.ศ. 2563 และ พ.ศ. 2564
แหล่งข้อมูลอื่น

Official manga website at Dengeki Maoh (ในภาษาญี่ปุ่น)
Official anime website (ในภาษาญี่ปุ่น)
ซัทสึ ทาบิ-แธทส์ เจอร์นีย์ (มังงะ) ที่เครือข่ายข่าวอนิเมะ
มหาวิทยาลัยแห่งชาติไอร์แลนด์

มหาวิทยาลัยแห่งชาติไอร์แลนด์ (NUI) (อังกฤษ: National University of Ireland; ไอริช: Ollscoil na hÉireann) เป็นระบบเครือมหาวิทยาลัยซึ่งประกอบด้วย มหาวิทยาลัยในสังกัด (ก่อนหน้านี้เรียกว่า วิทยาลัยในสังกัด) และ วิทยาลัยที่ได้รับการรับรอง จัดตั้งขึ้นภายใต้รัฐบัญญัติมหาวิทยาลัยไอริช 1908 และแก้ไขเพิ่มเติมอย่างมีนัยสำคัญโดยรัฐบัญญัติมหาวิทยาลัย 1997
มหาวิทยาลัยในเครือทั้งหมดเป็นมหาวิทยาลัยที่เป็นอิสระจากกัน ยกเว้นปริญญาและประกาศนียบัตรนั้นจะออกโดยมหาวิทยาลัยแห่งชาติไอร์แลนด์ซึ่งมีสำนักงานใหญ่ในดับลิน
อักษรแสดงตำแหน่งหลังชื่อ (post-nominal) จะใช้ตัวย่อ NUI สำหรับปริญญาจากมหาวิทยาลัยในเครือทั้งหมดของมหาวิทยาลัยแห่งชาติไอร์แลนด์
ประวัติ

วิทยาลัยราชีนี (Queen's College) ที่ เบลฟาสต์ คอร์ก และกัลเวย์ ก่อตั้งขึ้นในปี 1845 เริ่มสอนในปี 1849 และหนึ่งปีต่อมาวิทยาลัยทั้งหมดก็ได้รวมกันอยู่ภายใต้สังกัดของมหาวิทยาลัยราชินีแห่งไอร์แลนด์ (Queen's University of Ireland) ต่อมาเมื่อวันที่ 3 พฤศจิกายน 1854 มีการก่อตั้งมหาวิทยาลัยอิสระเพื่อการศึกษาของชาวคาทอลิก ในชื่อมหาวิทยาลัยคาทอลิกแห่งไอร์แลนด์ (Catholic University of Ireland) มหาวิทยาลัยคาทอลิกไม่ได้รับการรับรองเป็นมหาวิทยาลัยและไม่มีปริญญาที่ได้รับการรับรอง
ในปี 1880 ราชมหาวิทยาลัยแห่งไอร์แลนด์ (Royal University of Ireland) ได้รับช่วงอำนาจในการออกปริญญาจากมหาวิทยาลัยทั้งสองดังกล่าว รวมถึงให้ปริญญาที่ได้รับการรับรองแก่วิทยาลัยที่เพิ่งตั้งใหม่ คือ University College Dublin และวิทยาลัยเซนต์แพทริก เมย์นูธ (เดิมสองวิทยาลัยนี้ได้รับปริญญาจากมหาวิทยาลัยคาทอลิก)
การปฏิรูปในปี 1908 ทำให้เกิดมหาวิทยาลัยแห่งชาติไอร์แลนด์ และแยกมหาวิทยาลัยควีนส์เบลฟาสต์ออกไปต่างหาก ราชมหาวิทยาลัยถูกยุบในปี 1909 และในปี 1910 เมย์นูธได้กลายเป็นวิทยาลัยที่ได้รับการรับรองใน NUI
สถาบันในเครือมหาวิทยาลัย

มหาวิทยาลัยในสังกัด (constituent university) มีดังนี้:
ยูนิเวอร์ซิตีคอลเลจคอร์ก (University College Cork)
ยูนิเวอร์ซิตีคอลเลจดับลิน (University College Dublin)
มหาวิทยาลัยกัลเวย์ (University of Galway)
มหาวิทยาลัยเมย์นูธ (Maynooth University)
วิทยาลัยที่ได้รับการรับรอง (recognised college) คือ:
ราชวิทยาลัยศัลยแพทย์ในไอร์แลนด์ (Royal College of Surgeons in Ireland) มหาวิทยาลัยการแพทย์และวิทยาศาสตร์สุขภาพ
สถาบันรัฐประศาสนศาสตร์ (Institute of Public Administration)
วิทยาลัยที่ได้รับการรับรองในอดีต และวิทยาลัยของมหาวิทยาลัยที่ประกอบกันในภายหลัง ได้แก่:
วิทยาลัยศิลปะและการออกแบบแห่งชาติ (National College of Art and Design) (1996–2011) ปัจจุบันเป็นวิทยาลัยใน University College Dublin
วิทยาลัยการจัดการโรงแรมแชนนอน (Shannon College of Hotel Management) (2000–2015) ปัจจุบันเป็นวิทยาลัยในมหาวิทยาลัยกัลเวย์
วิทยาลัยเซนต์แองเจลา สไลโก (St. Angela's College, Sligo) (1978–2005) ปัจจุบันเป็นวิทยาลัยในมหาวิทยาลัยเทคโนโลยีแอตแลนติก
วิทยาลัยอื่นๆ ที่ได้รับการรับรองในอดีต และระยะเวลาที่ได้รับการยอมรับ ได้แก่:
วิทยาลัยการศึกษาพระนางมารีอาปฏิสนธินิรมล ลิเมอริก (Mary Immaculate College of Education, Limerick) (1975–1994) ปัจจุบันเป็นวิทยาลัยการศึกษาและศิลปศาสตร์ ซึ่งมีสถานะเชื่อมโยงกับมหาวิทยาลัยลิเมอริก
สถาบันแห่งชาติเพื่อการอุดมศึกษา ลิเมอริก (National Institute for Higher Education, Limerick) (1976–1977) ปัจจุบันถูกยกสถานะเป็นมหาวิทยาลัยลิเมอริกในปี 1989
วิทยาลัยการศึกษาโทมอนด์ ลิเมอริก (Thomond College of Education, Limerick) (1976–1977) ปัจจุบันเป็น Department of Educational and Professional Studies ภายในมหาวิทยาลัยลิเมอริก
วิทยาลัยแม่พระแห่งความเมตตา แครีสฟอร์ต (Milltown Institute of Theology and Philosophy) (1975–1988) ปิดกิจการแล้ว ปัจจุบันพื้นที่อดีตวิทยาลัยกลายเป็นที่ตั้งของ Michael Smurfit Graduate Business School ซึ่งเป็นส่วนหนึ่งของ University College Dublin
สถาบันเทววิทยาและปรัชญา Milltown (2005–2015) ปิดกิจการแล้ว
วิทยาลัยเซนต์แพทริก ดับลิน (St Patrick's College, Dublin) เดิมชื่อ วิทยาลัยการศึกษาเซนต์แพทริก ดรัมคอนดรา (1975–1995) ถูกควบรวมกับวิทยาลัยอื่นๆ และกลายเป็นมหาวิทยาลัยนครดับลิน โดยพื้นที่ของอดีตวิทยาลัยกลายเป็นวิทยาเขตเซนต์แพทริก
วิทยาลัยเซนต์แพทริก เมย์นูธ (St Patrick's College, Maynooth) (1910–1997) ปัจจุบันชื่อ มหาวิทยาลัยสันตะปาปาเซนต์แพทริก เมย์นูธ และใช้วิทยาเขตและสาธารณูปโภคบางส่วนร่วมกับมหาวิทยาลัยเมย์นูธ
แหล่งข้อมูลอื่น

เว็บไซต์อย่างเป็นทางการ - มหาวิทยาลัยแห่งชาติไอร์แลนด์
สำนักงาน NUI บนจตุรัสเมอเรียนในดับลิน
สถาบันวิทยาศาสตร์ทางทะเล มหาวิทยาลัยบูรพา

| --- | --- |
พิพิธภัณฑ์สัตว์น้ำบางแสน
ก่อตั้ง: 23 พฤษภาคม ค.ศ. 1985 (1985-05-23)
ที่ตั้ง: มหาวิทยาลัยบูรพา ตำบลแสนสุข อำเภอเมืองชลบุรี จังหวัดชลบุรี ประเทศไทย
ประเภท: สถาบันวิทยาศาสตร์ทางทะเล
ผลงานสำคัญ: โครงกระดูกวาฬแกลบ ปลาหมอทะเลขนาดใหญ่ สัตว์ทะเลสตัฟฟ์นานาชนิด
ผู้ก่อตั้ง: ทวี หอมชง และคณะ
ผู้อำนวยการ: บัลลังก์ เนื่องแสง
ภัณฑารักษ์: มหาวิทยาลัยบูรพา
ขนส่งมวลชน: รถสองแถวสีแดง ขนส่งกรุงเทพ-บางแสน
เว็บไซต์: www.bims.buu.ac.th
แผนที่ที่ตั้งของสถาบันภายในมหาวิทยาลัยบูรพา (หมายเลข 2)
สถาบันวิทยาศาสตร์ทางทะเล มหาวิทยาลัยบูรพา เป็นสถาบันวิจัยทางด้านวิทยาศาสตร์ทางทะเล และให้บริการวิชาการแก่สังคม โดยมีสถานเลี้ยงสัตว์น้ำเค็ม ศูนย์เรียนรู้โลกใต้ทะเลบางแสน และพิพิธภัณฑ์วิทยาศาสตร์ทางทะเล ที่เปิดให้บุคคลภายนอกสามารถเข้าชมได้ ซึ่งสถาบันวิทยาศาสตร์ทางทะเลแห่งนี้นั้น มีชื่อเสียงเป็นที่รู้จักกันโดยทั่วไปมาอย่างยาวนาน และถูกเรียกชื่อตามความเข้าใจในชื่อต่าง ๆ กัน เช่น พิพิธภัณฑ์สัตว์น้ำบางแสน ศูนย์วิทยาศาสตร์ทางทะเล พิพิธภัณฑ์สัตว์น้ำ มหาวิทยาลัยบูรพา ฯลฯ
สถาบันวิทยาศาสตร์ทางทะเล มหาวิทยาลัยบูรพา ได้รับการพัฒนามาจาก “พิพิธภัณฑ์สัตว์และสถานเลี้ยงสัตว์น้ำเค็ม” ก่อตั้งขึ้นเมื่อเดือนกันยายน พ.ศ. 2512 โดยคณะอาจารย์ภาควิชาชีววิทยา มหาวิทยาลัยศรีนครินทรวิโรฒ วิทยาเขตบางแสน (วิทยาลัยวิชาการศึกษาบางแสนเดิม) และนิสิตอีกจำนวนหนึ่ง โดย ดร.บุญถิ่น อัตถากร อดีตอธิบดีกรมการฝึกหัดครูและอดีตปลัดกระทรวงศึกษาธิการ เป็นผู้สนับสนุนการดำเนินโครงการดังกล่าว พิพิธภัณฑ์สัตว์และสถานเลี้ยงสัตว์น้ำเค็ม เปิดให้ประชาชนเข้าชมอย่างไม่เป็นทางการ ตั้งแต่เดือนธันวาคม พ.ศ. 2513 และในวันที่ 26 ตุลาคม พ.ศ. 2519 มหาวิทยาลัยศรีนครินทรวิโรฒ วิทยาเขตบางแสน ได้กราบทูลเชิญสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ทรงประกอบพิธีเปิดพิพิธภัณฑ์สัตว์และสถานเลี้ยงสัตว์น้ำเค็ม
พิพิธภัณฑ์สัตว์และสถานเลี้ยงสัตว์น้ำเค็ม ได้รับการพัฒนาขึ้นเป็นลำดับจนไม่สามารถขยายออกไปได้อีก ทั้งนี้เนื่องจากตัวอาคารมีขนาดจำกัดและไม่ได้ออกแบบไว้สำหรับการนี้โดยตรง เพื่อเป็นการขยายกิจการของพิพิธภัณฑ์สัตว์และสถานเลี้ยงสัตว์น้ำเค็มให้กว้างขวางยิ่งขึ้นกว่าเดิม ทางมหาวิทยาลัย โดยการนำของ ดร.ทวี หอมชง และคณะ ได้จัดทำโครงการขอความช่วยเหลือจากรัฐบาลญี่ปุ่น เมื่อเดือนกรกฎาคม พ.ศ. 2523 ซึ่งรัฐบาลญี่ปุ่นได้ให้ความช่วยเหลือแบบให้เปล่าในการจัดตั้งศูนย์วิทยาศาสตร์ทางทะเลเป็นมูลค่า 230 ล้านบาท โดยเริ่มก่อสร้างในวันที่ 1 ธันวาคม พ.ศ. 2524 ณ บริเวณด้านหน้าของมหาวิทยาลัยศรีนครินทรวิโรฒ วิทยาเขตบางแสน ในเนื้อที่ประมาณ 30 ไร่ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงพระกรุณาเสด็จทรงวางศิลาฤกษ์เมื่อวันที่ 23 มีนาคม พ.ศ. 2525 การก่อสร้างแล้วเสร็จ และมีพิธีมอบให้แก่มหาวิทยาลัย เมื่อวันที่ 1 มีนาคม พ.ศ. 2526 พระบาทสมเด็จพระบรมชนกาธิเบศร มหาภูมิพลอดลุยเดชมหาราช บรมนาถบพิตร เสด็จพระราชดำเนินทรงเปิดศูนย์วิทยาศาสตร์ทางทะเล เมื่อวันที่ 24 กรกฎาคม พ.ศ. 2527 จากนั้นศูนย์วิทยาศาสตร์ทางทะเลได้จัดทำโครงการเพื่อยกฐานะเป็นสถาบัน และได้รับการอนุมัติให้เป็นสถาบันวิทยาศาสตร์ทางทะเล เมื่อวันที่ 23 พฤษภาคม พ.ศ. 2528
สถาบันวิทยาศาสตร์ทางทะเล มหาวิทยาลัยบูรพา ตั้งอยู่บริเวณด้านหน้าของมหาวิทยาลัยบูรพา ถนนลงหาดบางแสน ตำบลแสนสุข อำเภอเมืองชลบุรี จังหวัดชลบุรี ปัจจุบันเป็นสถานแสดงพันธุ์สัตว์น้ำที่มีชื่อเสียงแห่งหนึ่งของประเทศไทยและเป็นสถานที่ท่องเที่ยวสำคัญแห่งหนึ่งของจังหวัดชลบุรี